|  |  |  |
| --- | --- | --- |
| Spørgsmål og svar – version 3 |  |  |
| Udbud af teknisk vedligehold på SLKS ejendomme |

Indholdsfortegnelse

[1. Spørgsmål 1 3](#_Toc501622684)

[1.1 Svar til spørgsmål 1 3](#_Toc501622685)

[2. Spørgsmål 2 3](#_Toc501622686)

[2.1 Svar spørgsmål 2 3](#_Toc501622687)

[3. Spørgsmål 3 4](#_Toc501622688)

[3.1 Svar spørgsmål 3 4](#_Toc501622689)

[4. Spørgsmål 4 4](#_Toc501622690)

[4.1 Svar på spørgsmål 4 4](#_Toc501622691)

[5. Spørgsmål 5 4](#_Toc501622692)

[5.1 Svar spørgsmål 5 5](#_Toc501622693)

[6. Spørgsmål 6 5](#_Toc501622694)

[6.1 Svar spørgsmål 6 5](#_Toc501622695)

[7. Spørgsmål 7 5](#_Toc501622696)

[7.1 Svar spørgsmål 7 5](#_Toc501622697)

[8. Spørgsmål 8 5](#_Toc501622698)

[8.1 Svar spørgsmål 8 5](#_Toc501622699)

[9. Spørgsmål 9 6](#_Toc501622700)

[9.1 Svar spørgsmål 9 6](#_Toc501622701)

[10. Spørgsmål 10 6](#_Toc501622702)

[10.1 Svar spørgsmål 10 6](#_Toc501622703)

[11. Spørgsmål 11 6](#_Toc501622704)

[11.1 Svar spørgsmål 11 6](#_Toc501622705)

[12. Spørgsmål 12 6](#_Toc501622706)

[12.1 Svar spørgsmål 12 6](#_Toc501622707)

[13. Spørgsmål 13 7](#_Toc501622708)

[13.1 Svar spørgsmål 13 7](#_Toc501622709)

[14. Spørgsmål 14 7](#_Toc501622710)

[14.1 Svar på spørgsmål 14 7](#_Toc501622711)

[15. Spørgsmål 15 7](#_Toc501622712)

[15.1 Svar på spørgsmål 15 7](#_Toc501622713)

[16. Spørgsmål 16 8](#_Toc501622714)

[16.1 Svar spørgsmål 16 8](#_Toc501622715)

[17. Spørgsmål 17 8](#_Toc501622716)

[17.1 Svar spørgsmål 17 8](#_Toc501622717)

Dette dokument indeholder spørgsmål i anonymiseret form til prækvalifikationsfasen, samt svar på disse spørgsmål.

# Spørgsmål 1

Det fremgår i Udbudsbetingelsernes punkt ”3.2 Krav til økonomisk og teknisk kapacitet” at tilbudsgiver på delaftale 1 El skal have en minimumsomsætning på DKK 14 mio.

X omsatte i 2016 for kr. 12,3 mio. og er siden fusioneret med Y som i 2016 omsatte for ca. kr. 10 mio. Omsætning i X+Y i 2017 forventes at ende på over kr. 36 mio.

Vi anmoder om at få dispensation til at byde på trods af at minimumskravet for sidste offentliggjorte regnskab for 2016 ikke opfylder minimumskravet eller alternativt at minimumskravet sænkes til DKK 12 mio.

## Svar til spørgsmål 1

Det er ikke muligt for ordregiver at give dispensation fra minimumskrav. Ligeledes er det heller ikke muligt for ordregiver at ændre i minimumskrav i et igangsat udbud.

Der skal henledes opmærksomhed på, at minimumskravet til fagomsætning gælder 3 år tilbage i tiden i henhold til punkt 3.2.1 Alene såfremt der er tale om en nystartet virksomhed (nyt CVR) kan bestemmelsen indledningsvist i punkt 3.2.1 om omsætningstal for en kortere periode finde anvendelse.

# Spørgsmål 2

Ønsker i referencer af karakter som sammenlignelige rammeaftaler ( med årlig omsætning i mio) eller enkeltstående tilfældige vvs opgaver?

Såfremt det er enkeltstående opgaver, ønsker i dem i et vis prisniveau / geografisk og kundespecifikt information?

## Svar spørgsmål 2

Det er i udbudsbetingelsernes punkt 3.2.2 under afsnittet Referencer angivet dels hvilke 5 referencer, der med fordel kan medtages, nemlig de opgaver/referencer, der minder mest i art og omfang om de opgaver, som Ordregiver udbyder (betydeligste sammenlignelige), og dels hvad beskrivelserne af referencer skal indeholde af oplysninger.

# Spørgsmål 3

Når jeg går på jeres hjemmeside og ind under udbud for teknisk vedligehold, er der et punkt der omhandler spørgsmål og svar i forbindelse med prækvalifikation.

Af indholdsfortegnelsen fremgår det er der er op til flere spørgsmål og svar, men når jeg åbner dokumentet kan jeg ikke se mere end 3 sider (spørgsmål og svar nr. 1) ?

Er der en fejl ?

## Svar spørgsmål 3

Ja, det er en fejl. Der er kun 1 spørgsmål/svar i version 1 af dokumentet. Det vil blive rettet i næste version af dokumentet.

# Spørgsmål 4

Vi gik hjem og arbejdede med ESPD dokumentet, men da vi skulle fortsætte her til morgen, var alt væk. Vi havde dog højreklikket og gemt og ikke benyttet Eksporter funktionen. Så om igen. Formoder vi, for det er forhåbentlig sådan, at man kan gemme og fortsætte senere??

Ligeledes bedes bekræftet at ansøgning om prækvalifikation sker ved at indsende ESPD dokumentet samt en kort følgeskrivelse.

## Svar på spørgsmål 4

Det er til mit vidende muligt at gemme og vende tilbage. I slutningen af ESPD starter man med at trykke på ”oversigt”. Herefter scroller man igennem hele ESPD igen. På slutsiden vil man få mulighed for at downloade xml og/eller pdf - og når man får muligheden for at gemme, skal man huske at anvende ”gem som”. Generelt henvises til Konkurrence og Forbrugerstyrelsens vejledning om udfyldelse af ESPD.

Jeg kan bekræfte, at prækvalifikationsanmodningen er et udfyldt ESPD og en eventuel følgeskrivelse. ESPD kan sendes til KS@slks.dk.

# Spørgsmål 5

Punkt 3.3.2 Teknisk kapacitet (Delaftale 3 Ventilation)

Det fremgår af udbudsbetingelserne pkt. 3.3.2 Teknisk kapacitet, at det er et mindstekrav, at ansøger skal have ansat medarbejdere som "*har kompetencegivende ventilations-kursus/uddannelse indenfor ventilation og aircondition i kontor- og erhvervsbygninger*" samt medarbejdere som har "*har kompetencegivende ventilationskursus/uddannelse indenfor ventilation i industrivirksomheder og laboratorier*."

Delaftale 3 vedrører alene ventilation, hvorimod delaftale 4 vedrører køl, herunder aircondition. Skal ansøgere, som alene ansøger om prækvalifikation til delaftale 3 (ventilation), have ansatte med kursus/uddannelse indenfor aircondition, uanset at delaftale 3 ikke vedrører arbejder inden for aircondition?

## Svar spørgsmål 5

Ja

# Spørgsmål 6

Kan Ordregiver bekræfte, at der ikke er et mindstekrav til antallet af medarbejdere med kompetencegivende kursus/uddannelse.

## Svar spørgsmål 6

Ja, det kan bekræftes

# Spørgsmål 7

Kan Ordregiver oplyse, hvor præcis i ESPD'et Ordregiver ønsker oplysning om de relevante medarbejderes kurser/uddannelse, herunder om dette skal beskrives i kommentarfeltet vedrørende "særlig autorisation"?

## Svar spørgsmål 7

I ESPD del IV, punkt A beskrives, hvorvidt tilbudsgiver har de til delaftalen krævede autorisationer, jf. udbudsbetingelsernes punkt 3.2.2. Dokumentation for oplysningerne skal først indsendes senere i udbudsprocessen, såfremt Ordregiver anmoder herom.

# Spørgsmål 8

Vi søger Prækvalifikation på ovennævnte, må vi sende Prækvalifikationen på mail..?

Syntes ikke det fremgår tydeligt, om prækvalifikationen må sendes på mail eller om materialet skal fremsendes pr. post

## Svar spørgsmål 8

Se svar på spørgsmål 4

# Spørgsmål 9

Der er et mindstekrav at tilbudsgiver i de sidste 3 disponible regnskabsår har haft et positivt resultat. Resultat oplyses i **ESPD del IV, punkt B nr. 4.**

Jeg syntes ikke at kunne finde dette punkt i ESPD ?

## Svar spørgsmål 9

Angivelsen henviser til tidligere udgaver af ESPD. Den rette henvisning er ESPD del IV, punkt B.

# Spørgsmål 10

Hvis vi skal vedhæfte de sidste 3 års regnskaber, hvor skal man så vedhæfte disse ? Syntes ikke jeg kan hvor man op-loader disse ?

## Svar spørgsmål 10

Der skal ikke vedhæftes regnskaber til ESPD. Regnskaber skal alene indsendes, såfremt Ordregiver anmoder om dokumentation inden kontrakttildeling.

# Spørgsmål 11

Hvis der i et af de 3 år er et negativt resultat for selskabet i Danmark, kan man i stedet knytte koncernregnskab til dette, hvor der har været særdeles positivt resultat ?

## Svar spørgsmål 11

Som en generel kommentar kan nævnes, at det er muligt at basere sig på andre virksomheders økonomiske formåen, jf. udbudsbetingelserne f.eks. 3.2.1 og 3.4

# Spørgsmål 12

For at opfylde krav for teknisk kapacitet påtænker vi os at købe os til ydelser vedrørende termografering af et certificeret termografivirksomhed. Skal termografivirksomheden udfylde et særskilt ESPD eller er det nok med underleverandørerklæringen?

Vil vores ansøgning betragtes som værende ukonditionsmæssig såfremt vi ikke navngiver en termografivirksomhed i vores PQ ansøgning?

## Svar spørgsmål 12

Såfremt man baserer sig på en anden virksomhed, hvilket typisk vil være tilfældet, såfremt man ikke selv kan opfylde minimumskrav til egnethed f.eks. autorisationer eller økonomiske krav, så skal den virksomhed, man baserer sig på udfylde ESPD og senest i forbindelse med en evt. dokumentationsindhentning skal en underleverandørerklæring indsendes.

Kun underleverandører som man **ikke** baserer sig på, kan undlades navngivet i prækvalifikationsfasen.

# Spørgsmål 13

Det fremgår ikke af udbudsbetingelserne, til hvilken adresse prækvalifikationsansøgningen skal fremsendes.

Kan Ordregiver bekræfte, at prækvalifikationsansøgningen skal fremsendes til nedenstående adresse:

H.C. Andersens Boulevard 2

1553 København

## Svar spørgsmål 13

Se svar på spørgsmål 4. Såfremt tilbudsgiver ønsker at fremsende med almindelig post er ovenstående adresse korrekt. Angiv herudover ”må ikke åbnes af posten” samt referenceperson Jens Borsholt.

# Spørgsmål 14

Det fremgår ikke af udbudsbetingelserne, hvor mange eksemplarer prækvalifikationsansøgningen skal afleveres i.

Kan Ordregiver oplyse dette?

## Svar på spørgsmål 14

Prækvalifikationsanmodning skal alene fremsende i et eksemplar enten pr. mail eller almindelig post.

# Spørgsmål 15

I ESPD for EL i del IV pkt. B: økonomisk og finansiel formåen  - Er det da den gennemsnitlige omsætning indenfor det specifikke område I ønsker?

I de andre delaftaler vil I gerne have det pr. regnskabsår.

## Svar på spørgsmål 15

I ESPD for delaftalen for EL ønskes den specifikke fagomsætning pr. ligesom i de andre delaftaler. Tilrettet ESPD lægges på hjemmesiden.

# Spørgsmål 16

Da vi ikke selv har sprinklerautorisation har vi en samarbejdspartner til dette arbejder og vi støtter og på deres tekniske og økonomiske formået for at opfylde autorisationskravet for sprinkler samt omsætningskravet i 2014. Vi fremsender hver vores ESPD og en støtteerklæring vedr. sprinkler.

Spørgsmål:

Skal omsætningstallene og årets resultater angives som summen af tallene for de to selskaber - i ansøgers ESPD, eller skal de angives herfor sig i hvert sit ESPD?

## Svar spørgsmål 16

Ansøger skal ikke lægge tal sammen i eget ESPD, hvis man baserer sig på en anden virksomheds økonomiske formåen. Tallene for den enkelte virksomhed skal angives i den enkelte virksomheds ESPD.

# Spørgsmål 17

Hvordan skal prækvalifikations ansøgning afleveres.

Må det være på mail

som pdf eller xml fil til denne mailadresse

## Svar spørgsmål 17

Se bl.a. svar på spørgsmål 4, 13 og 14.. ESPD kan fremsendes som pdf og/eller xml, jf. udbudsbetingelsernes punkt 1.1.